**Riigi Tugiteenuste Keskus**

**Riigihanke „Toiduainete ostmine vanglatele (I piiratud hankemenetlus)“ (viitenumber 302562) vastavaks tunnistamise otsuse ja edukaks tunnistamise otsuse kehtetuks tunnistamine piiratud menetluse osades 16, 17 ja 18.**

Riigihanke eesmärgiks on toiduainete ostmine Tallinna Vanglale, Tartu Vanglale ja Viru Vanglale 12 kuuks.

Riigihanke „Toiduainete ostmine vanglatele (I piiratud hankemenetlus)“osades 1 ja 2 tunnistati hankija 08.12.2025 otsusega vastavaks pakkujate Horeca Service OÜ ja Fruit Xpress OÜ pakkumused, osas 3 pakkujate Horeca Service OÜ, Fruit Xpress ja Osaühing Nursulu pakkumused, osades 4 ja 5 Horeca Service OÜ ja Fruit Xpress OÜ pakkumused, osas 6 Horeca Service OÜ, Fruit Xpress ja Osaühing Nursulu pakkumused, osades 7, 8 ja 9 Aktsiaselts Kaupmees ja Ko pakkumused, osades 10 ja 11 osaühing Nõo Lihatööstus, AS Rannarootsi Lihatööstus ja OÜ Otepää Lihatööstus Edgar pakkumused, osas 12 osaühing Nõo Lihatööstus ja AS Rannarootsi Lihatööstus pakkumused, osades 16, 17 ja 18 Fazer Eesti OÜ pakkumused ning osades 19, 20 ja 21 Kaupmees ja Ko, Sanitex OÜ ja Osaühing Makro Trade Baltic pakkumused kui riigihanke alusdokumentides sätestatud nõuetele vastavad pakkumused.

Riigihanke „Toiduainete ostmine vanglatele (I piiratud hankemenetlus)“osades 1, 2, 3, 4, 5 ja 6 tunnistati hankija 08.12.2025 otsusega edukaks Horeca Service OÜ pakkumused, osades 7, 8 ja 9 Aktsiaselts Kaupmees ja Ko pakkumused, osades 10, 11 ja 12 osaühing Nõo Lihatööstus pakkumused, osades 16, 17 ja 18 Fazer Eesti OÜ pakkumused ja osades 19, 20 ja 21 Sanitex OÜ pakkumused.

Hankijale sai 09.12.2025 teatavaks Viru Maakohtu 03.10.2025 kohtulahend nr 1-25-748/26, millest tulenevalt hankija tunnistab vastavalt haldusmenetluse seaduse § 64 lg 1, 2 ja 3, § 66 lg 1 kehtetuks pakkumuste vastavaks tunnistamise ja edukaks tunnistamise otsused piiratud menetluse osades 16, 17 ja 18 põhjusel, et hankijale on saanud teatavaks asjaolu, mis tingib viidatud osades piiratud menetluse kehtetuks tunnistamise.

Käesoleva otsuse peale on õigus esitada vaidlustus riigihangete vaidlustuskomisjonile. RHS § 189 lg 1 kohaselt peab vaidlustus olema laekunud vaidlustuskomisjonile kümne päeva jooksul alates päevast, kui vaidlustaja sai teada või pidi teada saama oma õiguste rikkumisest või huvide kahjustamisest, kuid mitte pärast hankelepingu sõlmimist.

*/allkirjastatud digitaalselt/*

Maigi Rea

riigihangete spetsialist